SPORTDA TAQIQLANGAN MODDALAR VA USULLARDAN TERAPEVTIK ISTISNO TARZIDA FOYDALANISH BORASIDA KO‘P BERILADIGAN SAVOLLARGA JAVOBLAR
Terapevtik istisno (TI) – bu qonuniy tibbiy holatga ega bo'lgan (kasal yoki jarohat olgan) sportchiga Butunjahon antidoping agentligi (WADA)ning “Taqiqlangan moddalar va usullar ro'yxati”ga kiritilgan sportda taqiqlangan dori vositalari yoki usullaridan foydalanishga imkon beradigan rasmiy ruxsatnoma hisoblanadi. TI sportchilarga musobaqalarda adolatli va antidoping qoidabuzarlik uchun sportdan chetlashtirilmagan holda zarur tibbiy muolajalarni olishlarini ta'minlaydi.

Sportchilar sog'lig'i tufayli taqiqlangan moddani qabul qilishlari yoki taqiqlangan ro'yxatda ko'rsatilganidek, taqiqlangan usuldan foydalanishlari kerak bo'ladigan holatlar mavjud.
Shuning uchun antidoping qoidalari taqiqlangan moddalar va usullardan terapevtik maqsadda foydalanishni yoki qisqacha TI (Terapevtik Istisno) ruxsatnomasidan foydalanishni nazarda tutadi.
TI ruxsatnomasi sportchilar uchun kerak yoki kerak emasligini baholash uchun diqqat bilan quyidagi ma'lumotlarni o'qib chiqing va uni qanday taqdim etishni bilib oling.
1. TERAPEVTIK ISTISNO (TI) RUXSATNOMASI NIMA?
Sportchilarda taqiqlangan dori-darmonlardan yoki taqiqlangan usullardan foydalanishni talab qiladigan kasalliklar yoki tibbiy holatlar bo'lishi mumkin. Agar sportchi kasallik yoki tibbiy holatni davolash uchun foydalanishi kerak bo'lgan dori yoki usul Butunjahon Antidoping Agentligi (WADA)ning taqiqlangan ro'yxatida kiritilgan bo'lsa, TI ruxsatnomasi musobaqa paytida ushbu sportchiga antidoping qoidalarini buzmasdan va amalda sanktsiya qo’llanilmagan holda ushbu modda yoki usuldan foydalanishga ruxsat berishi mumkin. TI uchun berilgan arizalar, sportchining mavqeiga qarab, Milliy antidoping tashkiloti yoki Xalqaro TI komissiyasi (XTIK) shifokorlar guruhi tomonidan baholanadi.
2. TERAPEVTIK ISTISNO RUXSATNOMASI UCHUN KIM, QAERGA VA QACHON MUROJAAT QILISH KERAK?
Terapevtik istisnoga murojaat qilishdan oldin o’zingiz shug’ullanadigan sport turi bo’yicha darajangiz (xalqaro yoki milliy darajadagi sportchi) toifasini tekshiring. Agar siz xalqaro darajadagi sportchi bo’lsangiz, arizangizni to'g'ridan-to'g'ri Xalqaro federatsiyangiz yoki Xalqaro Testlash Agentligi (ITA)ga yuborishingiz kerak, chunki sizning xalqaro federatsiyangiz TI boshqaruv jarayonini ITAga topshirgan bo’lishi mumkin.
Antidoping qoidalariga bo'ysunadigan sportchilar taqiqlangan modda yoki usuldan foydalanish uchun TI ruxsatnomasi olishlari kerak bo'ladi. Shuningdek, sportchi TIni retroaktiv tarzda ham olishi mumkin.
Birinchidan, WADA taqiqlangan ro'yxatiga binoan siz qabul qilmoqchi bo'lgan yoki ishlatmoqchi bo'lgan dori yoki usul taqiqlanganligini tekshiring. Buni siz Global Drug Reference Online yoki O’zbekiston Milliy antidoping agentligi (O’zMADA)ning https://dori-uznada.uz online platformasidan tekshirishingiz va lozim bo`lsa maslahatlashishingiz mumkin.
Siz shifikor(lar)ingizga antidoping qoidalariga bo’ysunuvchi sportchi ekanligingiz haqida eslatishingiz shart. Siz va shifokor(lar) siz qabul qilmoqchi bo’lgan har qanday modda yoki usulni taqiqlangan ro'yxatdan (Prohibited List) tekshirishingiz kerak. Agar siz foydalanmoqchi bo’lgan modda yoki usul taqiqlangan bo'lsa va uning muqobili bo'lmasa, TI ga murojaat qilishingiz kerak. Yodingizda bo’lsin, oxir-oqibat bunga sportchilar mas’ul bo’ladilar. Agar TI arizasi to’ldirish vaqtida sizda muammolar yuzaga kelsa, O`zbekiston Milliy antidoping agentligining tue@uznada.uz pochtasi orqali Agentlik bilan bog'laning.
Agar siz Milliy darajadagi sportchi bo’lsangiz, favqulodda yoki istisno holatlar yuzaga kelmagan bo’lsa, zarurat tug'ilishi bilanoq, TI olish uchun Milliy antidoping agentligiga oldindan murojaat qilishingiz kerak.
Faqat musobaqa davrida taqiqlangan moddalar uchun, agar retroaktiv TI shartlaridan biri qo'llanilmagan bo’lsa, keyingi musobaqadan kamida 30 kun oldin TI ruxsatnomasi uchun ariza topshirishingiz kerak.
4. MENGA TI RUXSATI BERILADIMI YOKI YO'QLIGINI KIM HAL QILADI?
TI uchun arizalar turli tor doiradagi shifokorlar jamoasi (Terapevtik istisnolar komissiyasi (TIK)) tomonidan ko'rib chiqiladi. ITA-dagi barcha TI arizalari ITA xalqaro TI komissiyasi (ITA TUEC) a'zolari tomonidan ko'rib chiqiladi. Xuddi shunga o’xshash komissiya O’zbekiston Milliy antidoping agentligi (O’zMADA)da ham faoliyat yuritadi. Sportchiga TIga ruxsat berish yoki uni rad etishni aynan shu komissiya hal qiladi.
5. FAVQULODDA VAZIYATLAR HAQIDA NIMA DEYISH MUMKIN?
To'satdan yuzaga kelgan favqulodda vaziyatlarda (masalan, epinefrin talab qiladigan anafilaksiya yoki narkotik moddalar talab qiladigan kuchli og'riqlarda) har doim sportchining sog'lig'i birinchi o'ringa qo'yiladi, ya’ni sportchini zudlik bilan davolanadi va shundan keyin retroaktiv TI uchun murojaat qilishingiz mumkin.
6. TERAPEVTIK ISTISNO RUXSATI QANCHA MUDDATGA BERILADI?
Sportchining taqiqlangan modda bilan davolanish muddatiga ko’ra vaqt oralig'i har xil bo'lishi mumkin. Bu 1 oydan bir necha yilgacha bo’lishi mumkin.
7. SHOSHILINCH TIBBIY YORDAM YUZAGA KELGAN VAQTDA TERAPEVTIK ISTISNOGA QANDAY VA QAY TARZDA MUROJAAT QILISH KERAK?
Shuni unutmaslik kerakki, sportchining sog'lig'i eng muhim omil hisoblanadi. Shunga ko’ra, tibbiy ko'rsatmalarga muvofiq avval shoshilinch davolanish amalga oshirilishi kerak va tibbiy holat barqarorlashgandan keyin terapevtik istisnoga murojaat qilish masalasi hal qilinishi mumkin.
7. WADA TOMONIDAN TAQIQLANGAN MODDALARNI QO'LLASH BILAN BOG'LIQ FAVQULODDA CHORALAR QANDAY?
Og'riq qoldiruvchi vositalar
Narkotik moddalar (masalan, morfin, petidin, fentanil) WADAning taqiqlangan ro'yxatiga kiritilgan og’riq qoldiruvchi vositalar hisoblanadi. Ular faqat musobaqa paytida taqialanadi.
Agar ular musobaqadan oldin olingan bo'lsa, lekin "musobaqa vaqtida" olingan doping sinamada aniqlansa, sportchi retroaktiv terapevtik istisno uchun murojaat qilishi mumkin.
Prednizolon, Gidrokortizon
Prednizolon, gidrokortizon og'ir allergiya, anafilaksiya, astma va boshqa yallig'lanish kasalliklarini davolash uchun berilishi mumkin. Og'iz orqali yoki boshqa har qanday in'ektsiya yo'li bilan beriladigan mazkur dori vositalari faqat musobaqa paytida taqiqlangan. Terapevtik istisno faqat dori musobaqa paytida qabul qilingan taqdirdagina talab qilinadi. Agar ular musobaqadan oldin olingan bo'lsa, lekin "musobaqa vaqtida" olingan doping sinamada aniqlansa, sportchi retroaktiv terapevtik istisno uchun murojaat qilishi mumkin.
Adrenalin
Adrenalin anafilaksiya uchun va keyingi har qanday holatlar uchun uyda ham berilishi mumkin. U WADA tomonidan faqat musobaqa paytida taqiqlangan. Terapevtik istisno faqat dori musobaqa paytida qabul qilingan taqdirdagina talab qilinadi. Agar ushbu dori vositasi musobaqadan oldin olingan bo'lsa, lekin "musobaqa vaqtida" olingan doping sinamada aniqlansa, sportchi retroaktiv terapevtik istisno uchun murojaat qilishi mumkin.
Vena ichiga (VI) yuboriladigan suyuqliklar
Agar VI suyuqlik sportchi kasalxonada bo'lganida yoki palatada, shoshilinch tibbiy yordam bo'limida jarrohlik paytida berilsa, yuborilgan suyuqlik hajmidan qat'i nazar, terapevtik istisno talab qilinmaydi.
Agar u shifokor xonasida yoki yuqorida sanab o'tilganlardan boshqa joyda berilsa va hajmi > 100 ml bo'lsa, terapevtik istisno ruxsati talab qilinadi.
Qon quyish
Kasalxonada yoki undan tashqarida har qanday qon quyish terapevtik istisno ruxsatnomasi talab qiladi.
Ventolin (Salbutamol)
O'tkir astma xuruji paytida sizga salbutamol (va ehtimol spacer) ingalyatsiya yoki nebulizer orqali berilishi mumkin. WADA tomonidan inhalatsiyalangan salbutamolga ruxsat beriladi, lekin 6 soat ichida ko’pi bilan 8 tagacha "puflash"ga. Nebulizer orqali qabul qilingan Salbutamol ruxsat etilgan chegaradan oshib ketadi, shuning uchun agar nebulizer yoki 6 soat ichida 8 dan ortiq puflash orqali berilsa, retroaktiv terapevtik istisno ruxsati olish uchun murojaat qilish kerak.
8. MENDA JARROHLIK OPERATSIYASI O’TKAZILISHI KERAK. MENGA TERAPEVTIK ISTISNO RUXSATI KERAKMI?
Jarrohlik paytida va undan keyin terapevtik istisno qilishni talab qilishi mumkin bo'lgan bir qator dorilar mavjud.
Har doim global DRO (www.globaldro.com) saytidan va O’zbekiston Milliy antidoping agentligining https://dori-uznada.uz platformasidan foydalanib, sizga buyurilishi mumkin bo’lgan har qanday dori-darmonlarni WADAning taqiqlangan ro'yxatiga kiritilganmi yoki yo'qligini tekshiring.
Operatsiyadan keyingi / uyda dori-darmonlarni qabul qilish
Jarrohlikdan keyin uyga borib qabul qilinadigan dori-darmonlar buyurilishi mumkin. Bu odatda og'riqni engillashtiradi va ulardan ba'zilari musobaqa paytida taqiqlangan tabletka shaklidagi narkotik moddalar (masalan, endon yoki oksikodon) bo'lishi mumkin. Agar sportchi ushbu dori-darmonlarni musobaqa paytida qabul qilsa, terapevtik istisno ruxsati talab qilinadi.
9. DONOR SIFATIDA QON TOPSHIRISHIM MUMKINMI?
Qon yoki qon tarkibiy qismlarini, shu jumladan aferez (ular plazma, trombotsitlar va oq qon hujayralarini o'z ichiga olishi mumkin), ro'yxatdan o'tgan/akkreditatsiyadan o'tgan qon olish/yig'ish markazlarida amalga oshirilganda ruxsat etiladi.
Agar sportchi qon yoki qon tarkibiy qismlarini topshirsa, ular ro'yxatdan o'tgan/akkreditatsiyadan o'tgan yig'ish markazidan donorlik sanasi, turi va hajmini tasdiqlovchi tibbiy yozuvni saqlashlarini ta'minlashi kerak. Bu ayniqsa, agar sportchi dorivor moddalarni sinash ro’yxatida turgan yoki u sportchining biologik pasporti (ABP) bilan bog'liq bo'lsa muhimdir.
Buning sababi shundaki, to'liq qon yoki plazma yo'qotilishi (qasddan qon doping rejimining bir qismi sifatida yoki baxtsiz hodisa, kasallik yoki qon topshirish orqali) sportchining gematologik pasportiga (ABP) o'zgarishlar kiritishi mumkin va sportchidan ushbu o'zgarishlarni antidoping organlariga tushuntirishi so'ralishi mumkin.  Bunday holatda donor sifatida qon topshirganligi haqidagi tasdiq yozuvi sportchiga yordam beradi.
10. AGAR MENGA QON QUYISH KERAK BO'LSACHI?
Barcha qon quyish (kasalxonada yoki undan tashqarida qabul qilingan) terapevtik istisno ruxsati olishni talab qiladi. Agar favqulodda tibbiy vaziyat tufayli bo'lsa, davolanishni amalga oshirishdan oldin buni qilish shart bo’lmaydi. Favqulodda tibbiy zarurat paytida birinchi navbatda tegishli davolanishni amalga oshirish kerak.
Tibbiy vaziyat barqarorlashgandan/hal qilingandan so'ng retroaktiv (tarzda) terapevtik istisno ruxsati uchun murojaat qilinilishi kerak.
11. PLAZMA BERISHIM YOKI OLISHIM MUMKINMI?
Plazma berish
Plazma donorligi sportchilar uchun u faoliyat yuritayotgan mamlakatning ro'yxatdan o'tgan/akkreditatsiyalangan qon olish/yig'ish markazlarida amalga oshirilganda ruxsat etiladi.

Agar sportchi plazma topshirsa, ular ro'yxatdan o'tgan/akkreditatsiyadan o'tgan qon olish/yig'ish markazidan donorlik sanasi, turi va hajmini tasdiqlovchi tibbiy yozuvni saqlashlarini ta'minlashi kerak.
Buning sababi shundaki, to'liq qon yoki plazma yo'qotilishining dalillari (qasddan qon doping rejimining bir qismi sifatida yoki baxtsiz hodisa, kasallik yoki qon topshirish orqali) sportchining gematologik pasportiga (ABP) o'zgartirishlar kiritishi mumkin va sportchidan ushbu o'zgarishlarni antidoping organlariga tushuntirishi so'ralishi mumkin. Bunday sharoitda donorlik sana yozuvi sportchiga yordam beradi.

Plazma olish
Bu jarayon odatda jiddiy tibbiy sharoitlar uchun talab qilinadi, shuning uchun elit sportchilarning hali ham bunday muhim kasalliklar bilan musobaqalashishi kamdan-kam uchraydi. Ammo, agar shunday bo'lsa, chunki faqat plazma quyiladi (ya'ni qizil qon tanachalari yo'q) va bu odatda kasalxonada amalga oshiriladi, TI kerak emas (agar u kasalxonadan tashqarida kiritilsa va uning hajmi >100 ml bo’lsa, u holda TI kerak bo'ladi).
12. TARKIBIDA TEMIR BO’LGAN DORI VOSITALARINI VENA QON TOMIRIGA YUBORISH UCHUN TERAPEVTIK ISTISNO RUXSATI KERAKMI?
WADA temir tutgan dori vositalaridan foydalanishni taqiqlamaydi, ammo infuziya uchun ishlatiladigan suyuqlik hajmi 100 ml dan oshsa, terapevtik istisno uchun ruxsat talab qilinadi.
13. NASHA (KANNABIS) / KANNABINOID / THC/CBD UCHUN TERAPEVTIK ISTISNO RUXSAT OLISH KERAKMI?
Kannabidiol (CBD) nasha (kannabis)ning psixoaktiv bo'lmagan hosilasidir. 2018 yilda WADA CBDni taqiqlangan moddalar ro’yxatidan chiqargan. Tetragidrokannabinol (THC) esa musobaqa davrida taqiqlangan modda bo'lib qolmoqda.
Ko'pgina kannabinoid mahsulotlarida THC va CBDlarning aralashmasi mavjud. Shuningdek, "toza" CBD sifatida sotiladigan mahsulotlarning ham THC bilan ifloslanishiga misollar ko’p uchraydi. Tibbiy amaliyot shifokori tashxis asosida hujjatlashtirilgan kasallik tufayli CBD mahsulotlarini buyurgan sportchilar terapevtik istisno ruxsati olishlari kerak.
Retseptsiz yoki onlayn (shifokor retseptisiz) sotib olingan CBD tutgan mahsulotalrni qabul qilishni afzal ko'rgan sportchilar, hatto "toza" CBD moyi sifatida sotilsa ham, ular kannabinoidlar bilan ifloslanish xavfi haqida ogohlantiradilar va ulardan xatto biologik faol qo’simcha sifatida ham foydalanishni tavsiya qilmaydilar.
14. ELEKTRON SIGARET (VAPE)DAN FOYDALANISH MUMKINMI?
Elektron sigaretalar deb ham ataladigan vaping deganda bug'langan suyuqlikni elektron qurilma yordamida to'g'ridan-to'g'ri o'pkaga nafas olish tushuniladi. Umumiy kimyoviy tarkibi nikotin, propilen glikol, o'simlik glitsini, glitserin va boshqa moddalardan iborat bo’ladi.
Vaping bilan bog'liq antidoping xavfi hozircha noma'lum. Elektron sigaretalarda taqiqlangan moddalar, masalan, tetragidrokannabinoid (THC) bo'lishi xavfi mavjud. Bundan tashqari, elektron sigaretalar aniqlanmagan va qadog’i (etiketkasi)da ko’rsatilmagan ingredientlarni o'z ichiga olishi mumkin, ayniqsa ular onlayn yoki chet eldan sotib olingan bo'lsa.
15. SPORTCHINI QO’LLAB-QUVVATLOVCHI SHAXS (MASALAN, MURABBIY, JAMOA MENEJERI YOKI FIZIOTERAPEVT) SIFATIDA TAQIQLANGAN MODDALARDAN FOYDALANISHIM UCHUN TERAPEVTIK ISTISNO RUXSATI KERAKMI?
Sizga, sportchini qo'llab-quvvatlovchi shaxs sifatida, taqiqlangan moddalardan foydalanishga ruxsat talab qilinmaydi. Biroq, Butunjahon antidoping kodeksi qoidalariga ko'ra, sportchi yoki uni qo'llab-quvvatlovchi shaxs tomonidan taqiqlangan modda yoki usulga ega bo'lish antidoping qoidalarini buzish (ADQB) hisoblanadi. (Sportchilarga) xizmat ko'rsatuvchi xodimlar taqiqlangan moddani sportchilar kompaniyasida yoki sport muhitida saqlash uchun yaxshi sababga ega bo'lishi kerak (masalan, ushbu dori buyurilgan sog'liq holati). Bunday sharoitda siz doimo ushbu sababni tasdiqlovchi dalillarga ega bo'lishingiz kerak.
Sizda sportchilar uchun taqiqlangan dorilar bo'lmasligi kerak. Jamoa shifokori bundan bundan mustasno, ammo u ham ushbu dorilarni olib yurishi uchun qonuniy asosga ega bo'lishi kerak.
16. TRAMADOLDAN FOYDALANISH UCHUN MENGA TI RUXSATI KERAKMI?
2024 yil 1 yanvardan boshlab tramadoldan musobaqa vaqtida foydalanish taqiqlangan. Sportchilar, agar hujjatlashtirilgan sog'liq holati uchun tramadol kerak bo'lsa, oldindan terapevtik ruxsati olish uchun ariza berish huquqiga ega bo'lishi mumkin. Sportchilar va klinik shifokorlarga shuni eslatib o'tish kerakki, agar tramadol musobaqa davridan oldingi 24 soat ichida (ya'ni organizmdan chiqib ketish davrida) qo'llanilsa, musobaqa davomida olingan namunani tahlil qilish ijobiy doping tahlil natijasiga (AAF) olib kelishi mumkin. Bunday holda, sportchi retroaktiv TI ruxsatnomasiga murojaat qilish huquqiga ega bo'lishi mumkin.
17. FAVQULODDA TIBBIY VAZIYATDA SHIFOKORIM MENI SPORTDA TAQIQLANGAN DORI BILAN DAVOLADI. ENDI NIMA QILISHIM KERAK?
Shoshilinch tibbiy yordam va tibbiy yordam ko'rsatilgandan so'ng imkon qadar tezroq:
1. Klinik tekshiruv, tashxis, davolash rejasi va qo'llaniladigan barcha sportda taqiqlangan dori vositalari va usullarni to'liq tavsiflovchi barcha mavjud tibbiy hujjatlarni to'plang (bu shoshilinch tibbiy yordam bo'limiga kirish va kasalxonadan chiqish yozuvlari, shuningdek, shifokorning klinik yozuvlari bo'lishi mumkin).
2. Terapevtik istisno uchun arizani to'liq to'ldiring va shaklning yuqori qismiga "favqulodda TI" deb yozing.
3. Voqealar bilan bog'liq holatlar, ular qanday sodir bo'lganligi va boshqa tegishli ma'lumotlar haqida shaxsiy bayonot yozing.
O’zbekiston Milliy antidoping agentligi (O’zMADA) terapevtik istisnolar arizasini to’ldirib, unga tibbiy holatingiz bilan bog'liq har qanday aniq ko'rsatmalarni qo’shib (TI arizasi, tibbiy hujjatlar va shaxsiy bayonot) O’zMADAga yuboring.
18. TERAPEVTIK ISTISNOLAR UCHUN ARIZAMNI QAYERGA TOPSHIRAMAN?
O’zbekistonlik barcha sportchilar, agar ular xalqaro federatsiyaning doping sinamalar olinuvchi sportchilar (RTP) ro’yxatida turishmasa, TI arizasini to'g'ridan-to'g'ri O’zMADAga topshirishlari tavsiya etiladi, garchi ba'zi hollarda ularning xalqaro federatsiyasi ular topshirgan TI arizani ko'rib chiqish uchun javobgar organ hisoblansa ham. Agar siz arizangiz kim tomonidan ko’rib chiqilishi haqida hali ham ishonchingiz komil bo'lmasa, siz TI arizangizni har doim O’zMADA-ga topshirishingiz mumkin va biz sizning arizangizni ko’rib chiqishga qaysi organ vakolatli ekanligini aniqlashga yordam berish uchun qo'limizdan kelganini qilamiz.
19. Agar men (sportda taqiqlangan) dori-darmonlarni qabul qila boshlagan bo'lsam-u, lekin menda TI ruxsati bo'lmasa-chi? Men antidoping qoidalarini buzgan hisoblanamanmi? Shunday bo’lsa, menga nisbatan sanktsiyalar qo'llanilishi mumkinmi?
Katta ehtimol bilan sizga nisbatan sanktsiya qo’llaniladi. Avvalo, biz sportchilarni birinchi navbatda sport musobaqalariga emas, balki sog'lig'iga g'amxo'rlik qilishga chaqiramiz. Agar sizda taqiqlangan moddalar, dori-darmonlar yoki muolajalar buyurilgan kasallik bo'lsa, tibbiy yordam ko'rsatuvchi shifokoringiz bilan maslahatlashing. Sport darajangizga va taqiqlangan moddaning, preparatning yoki usulning turi, qo’llanilish holatiga qarab, agar siz qonuniy berilmagan TI ruxsatisiz musobaqada qatnashgan bo’lsangiz hamda sizdan doping sinama olingan bo'lsa va sizning namunangiz taqiqlangan moddaga ijobiy natija bergan bo'lsa, siz antidoping qoidalarini buzgan hisoblanasiz. Bu esa sizga nisbatan sanktsiyalar qo’llash va ommaga e'lon qilishga olib kelishi mumkin. Biroq, vaziyatga qarab, sizga retroaktiv TI arizasi topshirishga ruxsat ham berilishi mumkin.
20. MENING TI ARIZAM KO'RIB CHIQILAYOTGAN PAYTDA MEN MUSOBAQADA QATNASHA OLAMANMI?
Agar sizning TI arizangiz ko'rib chiqilayotgan paytda musobaqada qatnashgan bo'lsangiz, TI arizangizga rad javobi olish ehtimolligi va shu bilan birga antidoping qoidabuzarligi sodir etganlikda ayblanishingiz mumkin. Sog’liq sabab TI ruxsatnomasi olish har doim ham kafolatlanmaydi. Musobaqa boshlanishidan oldin TI ga ruxsat olish eng xavfsiz va ishonchli harakat hisoblanadi.
21. MENING TI RUXSATIM O’ZBEKISTON MILLIY ANTIDOPING AGENTLIGI (O’ZMADA) TOMONIDAN TASDIQLANGANIDAN KEYIN NIMA BO'LADI?
Agar sizning TI arizangiz tasdiqlansa, sizga ruxsatnoma sertifikati beriladi. Unda ruxsat olishning barcha shartlari, shuningdek ruxsatnomani yangilash bo'yicha ko'rsatmalar ko'rsatiladi. Iltimos, shartlarni diqqat bilan ko'rib chiqing, chunki ularga rioya qilmaslik sizning TI ruxsatnomangizni bekor qilishi yoki yangilanishni rad etishilishiga olib kelishi mumkin. Shuni ham bilish kerakki, agar siz xalqaro musobaqalarda yoki xalqaro federatsiya (IF) tomonidan tashkil etilayotgan musobaqada qatnashayotgan bo'lsangiz, barcha xalqaro federatsiyalar ham O’zMADA tomonidan berilgan TI ruxsatnomani tan olmasligi mumkin. Shu sababli, agar siz xalqaro musobaqalarda qatnashmoqchi bo'lsangiz, O’zMADAga xabar berishingiz juda muhimdir. E'tibor bering,"xalqaro musobaqalar" O’zbekistonda o'tkazilishi mumkin va boshqa mamlakatda o'tkaziladigan barcha musobaqalar ham TI maqsadlari uchun"xalqaro musobaqalar" deb hisoblanmaydi. Nihoyat, TIni amal qilish muddatiga e'tibor bering va ruxsatnomangizda bo'shliqlar yo'qligiga va TIsiz musobaqalashmasligingizga ishonch hosil qilish uchun amal qilish muddati tugashidan kamida 30 kun oldin uzaytirish uchun ariza bering.
22. O’ZMADA BOSHQA MILLIY ANTIDOPING TASHKILOTI (MADT), MINTAQAVIY ANTIDOPING TASHKILOTI (RADO) YOKI XALQARO FEDERATSIYA (XF) TOMONIDAN TASDIQLANGAN TI RUXSATNOMAM BORLIGINI BILISHI KERAKMI?
Ha. Garchi bu majburiy bo'lmasa-da, O’zMADA-ni boshqa MADT/RADO/XF-dan berilgan TI ruxsati borligi haqida ogohlantirish foydali bo'ladi. Agar TI ruxsatnomasi WADA (ADAMS nomi bilan tanilgan) ma'lumotlar bazasida tasdiqlansa, O’zMADA uni tekshirishi mumkin. Agar biz sizga boshqacha xabar bermasak, O’zMADA-ga qayta murojaat qilishning hojati bo’lmaydi.
23. MEN ISHTIROK ETISHNI REJALASHTIRGAN MUSOBAQA MILLIY YOKI XALQARO DARAJADAGI MUSOBAQA EKANLIGIGA ISHONCHIM KOMIL EMAS. BUNI QANDAY BILSAM BO'LADI?
Musobaqa tashkilotchisi musobaqa milliy yoki xalqaro darajadagi musobaqa ekanligini aniqlashga yordam beradi. Ushbu ma'lumotlar ko'pincha musobaqa veb-saytida yoki ro'yxatdan o'tish materiallarida mavjud bo’ladi. WADA milliy boshqaruv organlari va xalqaro federatsiyalardan o'zlarining "ruxsat etilgan" musobaqalari haqidagi ma'lumotlarni o'z veb-saytlarida joylashtirishni talab qiladi. E'tibor bering, O’zbekistonda ham "xalqaro musobaqalar" o'tkaziladi va boshqa mamlakatlarda o'tkaziladigan barcha musobaqalar ham "xalqaro musobaqalar" deb hisoblanmaydi (masalan, xalqaro federatsiya tomonidan tasdiqlanmagan yoki sanktsiya qo’yilgan bo’lsa).
24. TI RUXSATI OLISH UCHUN ARIZA TOPSHIRISHDA QANDAY BOSQICHLARNI AMALGA OSHIRISH KERAK?
1. Antidoping qoidalariga bo'ysunadigan sportchi ekanligingiz haqida shifokoringizga xabar bering.
2. WADA taqiqlangan ro'yxatiga muvofiq siz qabul qilmoqchi bo'lgan kerakli dori – darmonlar yoki usullar taqiqlanganligini tekshiring (qo'llab-quvvatlash uchun Milliy antidoping agentligi bilan bog'lanishingiz, taqiqlangan moddalarni tekshirish uchun https://dori-uznada.uz yoki GlobalDro.com saytidan foydalanishingiz mumkin).
3. Agar sizning dori-darmonlaringiz taqiqlangan (modda va/yoki usul) ro'yxatiga kiritilgan bo'lsa, ularning ruxsat etilgan muqobillari (alternativlari) haqida tibbiy yordam ko'rsatuvchi shifokoringiz bilan maslahatlashing.
4. Agar ruxsat etilgan muqobillari (alternativlari) bo'lmasa, siz TI uchun murojaat qilishingiz kerak.
5. Qaysi toifadagi sportchi (xalqaro yoki milliy darajadagi) va kimga murojaat qilish kerakligini tushunish uchun TI yordamchidan foydalaning yoki Milliy antidoping agentligiga murojaat qiling.
6. Terapevtik istisno uchun ruxsatnoma beruvchi terapevtik istisnolar komissiyasi (TIK)ga murojaat qilishi kerak bo'lgan sportchilar buni onlayn shakl orqali yoki to'g'ridan-to'g'ri ADAMS (antidoping ma'muriyati va boshqaruv tizimi) orqali amalga oshirishlari mumkin. Ikkala holatda ham sportchilar sog'liqni saqlash mutaxassisi bilan TI uchun ariza shaklini to'ldirishlari va kerakli tibbiy hujjatlarni to'plashlari kerak. Keyin ushbu ma'lumotlar ADAMS orqali yuborilishi yoki agar sportchida ADAMS hisob qaydnomasi (profili) bo'lmasa, uni tue@uznada.uz elektron pochtasiga yuborishlari kerak.
Yodda tuting! Arizangiz to'liq va tushunarli tarzda tuzilganligiga ishonch hosil qiling, aks holda u qayta topshirish uchun o’zingizga qaytariladi.
Agar siz milliy darajadagi sportchi bo'lsangiz, TI uchun O’zbekiston Milliy antidoping agentligiga murojaat qiling.
TI ariza shaklining to'liq nusxasini va arizangizni tasdiqlash uchun taqdim etilgan barcha tibbiy ma'lumotlarni, shuningdek uning yuborilganligini tasdiqlovchi hujjatlarni o’zingizda ham saqlang.
25. TI UCHUN ARIZA TOPSHIRISHDA QANDAY HUJJATLARNI O’ZIMDA SAQLASHIM KERAK?
Siz TI arizangiz va taqdim etilgan tibbiy ko'rsatmalaringiz haqida to'liq ma'lumotni saqlashingiz kerak. Shuningdek, siz TI arizangiz yuborilganligini tasdiqlovchi dalillarni saqlashingiz kerak.
26. MENING TI ARIZAM O’Z ICHIGA QANDAY MA’LUMOTLARNI OLISHI KERAK?
Sportchi TI arizasi bilan birga quyidagi tibbiy hujjatlarni topshirishi zarur:
a) To'liq tibbiy tarix, shu jumladan dastlabki tashxisni o'tkazgan shifokor(lar) ning hujjatlari (iloji bo'lsa).
b) Ariza bilan bog'liq barcha tekshiruvlar, shu jumladan, laboratoriya tadqiqotlari va tasviriy tadqiqotlar natijalari.
c) Belgilangan davolash usullari, shu jumladan moddalar, usullar, dozalar, muddatlar va boshqalar haqida batafsil ma'lumot.
To'liq yoki tushunarli bo'lmagan har qanday TI arizasi ko'rib chiqilmaydi va to'ldirish va qayta yuborish uchun sportchiga qaytariladi.
27. TI ARIZASI BERISH UCHUN ZARUR BO'LGAN TIBBIY DALILLARNI TO'PLASH BILAN BOG'LIQ HAR QANDAY XARAJATLARNI KIM TO'LAYDI?
TI ruxsati olish uchun ariza berish va arizaning terapevtik istisnolar komissiyasi (TIK) tomonidan baholanishi sportchilar uchun bepul, ammo TIK talablariga muvofiq ariza berish va uni to'ldirish bilan bog'liq barcha xarajatlar sportchi tomonidan qoplanadi.
28. TI UCHUN ARIZANI TO'LDIRISHDA QANDAY YORDAM KO'RSATILADI?
Sizga va shifokoringizga to'g'ri tibbiy hujjatlarni taqdim etishda yordam berish maqsadida sizga TI arizalarini rasmiylashtirish jarayoni uchun tavsiyalar va qo'llab-quvvatlash ma’lumotlari olishda WADA nazorat ro'yxatlari (Checklists for TUE of WADA), shuningdek, terapevtik istisnolar komissiyasining o'ziga xos keng tarqalgan kasalliklar, davolash usullari, moddalar va boshqalar bo'yicha qarorlarini qo'llab-quvvatlash uchun sog'liqni saqlash ma'lumotlarini ko'rib chiqishni tavsiya qilamiz. Shuningdek, tue@uznada.uz yoki O’zbekiston Milliy antidoping agentligining “Terapevtik istisnolar va tibbiy tadqiqotlar bo’limi” xodimlariga murojaat qilishlaringni tavsiya qilamiz.
29. AGAR SIZDA MILLIY ANTIDOPING AGENTLIGI TOMONIDAN BERILGAN TI RUXSATNOMASI BO'LSA
Odatda, sportchiga Milliy antidoping agentligi tomonidan berilgan TI ruxsatnomasi faqat milliy darajadagi musobaqalar uchun amal qiladi, xalqaro darajada ham tan olinishi uchun esa siz mazkur ruxsatnomani xalqaro federatsiyangiz yoki ITAga so'rov yuborishingiz kerak. Xalqaro federatsiya yoki ITAga Milliy antidoping agentligi tomonidan berilgan TI ruxsatnomasini tan olishi uchun so’rovni qanday yuborish kerakligi haqida Milliy antidoping agentligiga murojaat qilishingiz mumkin.
Agar siz xalqaro darajadagi sportchi bo'lmasangiz va siz Xalqaro federatsiyangiz (XF) sizdan doping sinama olgan bo'lsa va agar siz xalqaro musobaqada ishtirok etayotganingiz uchun TI ruxsatnomangizni e'tirof etishlarini so’rab ariza topshirishingiz shart bo'lmasa, XF sizga Milliy antidoping agentligi tomonidan berilgan TI ruxsatnomasining haqiqiyligini tan oladi (ya'ni, o’sha TI ruxsatnomasi Terapevtik Istisnolar bo’yicha Xalqaro Standart (ISTUE) mezonlariga javob beradi).
Agar siz Milliy antidoping agentligi tomonidan belgilangan Milliy darajadagi sportchi bo'lmasangiz va sizdan Xalqaro federatsiya tomonidan doping sinama olingan bo'lsa, bevosita xalqaro federatsiyangizga, agar xalqaro testlash agentligi (ITA) tomonidan test olingan bo'lsa ITAga retroaktiv TI ruxsatnomasi olish uchun murojaat qilishingiz kerak.
30. TI RUXSATNOMASINI BERISH MEZONLARI QANDAY?
TI ruxsatnomasi olish uchun quyidagi WADAning Terapevtik Istisnolar Xalqaro Standarti (ISTUE) 4.2 bandida keltirilgan to'rtta mezonning barchasi bajarilishi kerak (batafsil ma'lumot uchun WADAning Terapevtik Istisnolar Xalqaro Standarti (ISTUE) 4.2 bandiga qarang):
a) Ko'rib chiqilayotgan taqiqlangan modda yoki taqiqlangan usul tegishli klinik ma'lumotlar bilan tasdiqlangan tashxis qo'yilgan kasallikni davolash uchun talab qilingan bo’lsa.
b) Taqiqlangan moddani yoki taqiqlangan usulni terapevtik qo'llash, ehtimollik nuqtai nazaridan, kasallikni davolashdan keyin sportchining normal sog'lig'iga qaytishda kutilgan natijalardan tashqari unda qo'shimcha sport natijalarining yaxshilanishga olib kelmasligi.
c) Taqiqlangan modda yoki taqiqlangan usul bu kasallik uchun ko'rsatilgan davo bo'lib, uning ruxsat etilgan terapevtik muqobili mavjud emas.
d) Taqiqlangan modda yoki taqiqlangan usuldan foydalanish zarurati, to'liq yoki qisman, bunday foydalanish paytida taqiqlangan modda yoki usuldan oldin (TI ruxsatisiz) foydalanishning natijasi bo’lmasligi.
31. KATTA SPORT TADBIRLARI, MASALAN, OLIMPIYA O'YINLARIDA NIMA BO'LADI?
Siz katta sport tadbirlari uchun TI ruxsatnomasi talablari qanday ekanligini tekshirishingiz kerak.
O’yinlar davridan oldin
Siz normal jarayonga amal qilishingiz va sport darajangizdan kelib chiqib XF yoki Milliy antidoping agentligiga yangi ariza topshirishingiz kerak. Oldindan mavjud bo'lgan ADAMSga kiritilgan TI ruxsatnomalari tan olinish jarayoniga amal qiladi.
Musobaqalar davrida
Olimpiya o'yinlarida ishtirok etadigan barcha sportchilar birinchi chora sifatida Olimpiya shaharchasi poliklinikasida joylashgan, Olimpiya o’yinlari uchun maxsus tashkil etilgan Terapevtik istisnolar komissiyasi (TIK) ofisiga murojaat qilishlari kerak.
32. RETROAKTIV TI RUXSATNOMASINI OLISHIM MUMKINMI?
Albatta olish mumkin. Buning uchun sportchi retroaktiv TI ruxsatnomasi olish uchun sport darajasidan kelib chiqib milliy darajadagi sportchi O’zbekiston Milliy antidoping agentligiga, xalqaro darajadagi sportchilar esa xalqaro federatsiya yoki ITA Terapevtik Istisnolar komissiyasiga murojaat qilishlari kerak bo’ladi. Bunda quyidagi shartlar yoki ulardan biri bajarilishi zarur:
a) (Sportchiga) favqulotda vaziyat yohud shoshilinch tibbiy yordam zarur boʻlganda;
b) Sportchining doping namuna olishdan oldin TI arizasi topshirishga (yoki TI arizasini koʻrib chiqishga) vaqti, imkoniyati yoki boshqa holatlarining yetarli boʻlmasligi;
c) Muayyan sport turlari yoki yoʻnalishlarning milliy darajada ustuvorligi tufayli Milliy Antidoping tashkiloti sportchiga TI arizasi topshirishga ruxsat bermasligi yoki talab qilmasligi (5.1 band sharhiga muvofiq);
d) Agar antidoping tashkiloti Xalqaro darajadagi sportchidan doping sinama olishga qaror qilsa va ushbu sportchi Terapevtik sabablarga koʻra taqiqlangan modda yoki taqiqlangan usuldan foydalanayotgan boʻlsa, antidoping tashkiloti sportchiga retroaktiv TI arizasi topshirishga ruxsat berishi kerak; yoki
e) Sportchi musobaqa paytida taqiqlangan dori vositasini musobaqadan tashqari vaqtda terapevtik sabablarga koʻra ishlatgan boʻlsa.
Kamdan kam hollarda va istisno holatlarda hamda ISTUE-dagi boshqa qoidalarga qaramay, siz taqiqlangan modda yoki usuldan terapevtik maqsadda foydalanish uchun retroaktiv ruxsat olish uchun murojaat qilishingiz va sizning murojaatingiz qanoatlantirilishi mumkin, agar Butunjahon antidoping kodeksining talabidan kelib chiqib, sizga retroaktiv TI ruxsatnomasi berilmasligi adolatsizlik bo’lsa. Antidoping tashkiloti ushbu bandga muvofiq sportchiga retroaktiv TI ruxsatnomasini faqat WADA tomonidan oldindan tasdiqlangan holda berishi mumkin (bunda WADA o'z xohishiga ko'ra antidoping agentligining qaroriga rozi bo'lishi yoki rad etishi mumkin).
Muhim eslatma:
TI ruxsatnomasisiz taqiqlangan modda yoki usuldan foydalanish antidoping qoidalarini buzilishiga olib kelishi mumkin.
Agar doping sinama olinganidan so'ng retroaktiv TI ruxsatnomasi zarur bo'lsa, sizga tibbiy ma’lumotlarni tayyorlash va ko’rib chiqish uchun topshirishga tayyor bo'lishingiz qat’iy tavsiya etiladi.
33. TI RUXSATI OLISH UCHUN MILLIY ANTIDOPING AGENTLIGI YOKI ITA TERAPEVTIK ISTISNOLAR KOMISSIYASIGA QANDAY MUROJAAT QILISH KERAK?
Agar sportchi xalqaro darajadagi maqomga ega bo’lsa, ITA TIK sportchiga kerakli tibbiy fayllar bilan birga TI arizasini ADAMS tizimi orqali yuklashni tavsiya qiladi. Agar siz hali ham ADAMS tizimida ro’yxatdan o’tmagan bo'lsangiz, uni ochish uchun tue@ita.sport manziliga murojaat qilishingiz kerak bo’ladi.
Aks holda, TI anketasi TUE Application Form ni yuklab oling va tegishli ravishda to'ldirilgan va imzolangandan so'ng, uni kerakli tibbiy fayllar bilan birga tue@ita.sport manziliga yuboring.
Milliy darajadagi sportchilar TI arizasi va sportchi tibbiy holatini ifoda etuvchi barcha talab etilgan tibbiy hujjatlar nusxasini tue@uznada.uz elektron pochtasiga yuborishlari mumkin.
Sizning TI arizangiz katta harflar bilan yoki matn terish orqali tushunarli shaklda topshirilishi kerak.
Tibbiy fayl quyidagilarni o'z ichiga olishi kerak: 
*To’liq tibbiy tarix, shu jumladan, (iloji bo'lsa) tashxis qo’ygan shifokor(lar)ning hujjatlari,
*Arizaga tegishli barcha tekshiruvlar, laborator tadqiqotlar va tasviriy o’rganishlar natijalari.
Sportchi tomonidan TI ruxsatnomasiga ariza berish va uni O’zMADA yoki ITA TIK talabiga mos ravishda to'ldirish uchun qilinadigan har qanday xarajatlar sportchining zimmasidadir.
To'liq yoki tushunarli bo'lmagan har qanday TI ariza ko'rib chiqilmaydi va to'ldirish va qayta topshirish uchun (sportchiga) qaytariladi.
Siz va sizning shifokoringizga to'g'ri tibbiy hujjatlarni taqdim etishda yordam bo’lishi, jarayonga yo’l-yo’riq ko’rsatish va qo’llab quvvatlash uchun WADAning TI ilovalari uchun nazorat ro'yxatlari (Checklists for TUE applications)ga, TI ruxsatnomasining muayyan umumiy tibbiy sharoitlari, muolajalar, moddalar bo'yicha maslahat olish uchun esa Medical Information to Support the Decisions of TUECs ga murojaat qilishni maslahat beramiz.
Yuborilgan TI ariza anketasi va uni qo'llab-quvvatlash uchun taqdim etilgan barcha tibbiy ma'lumotlar va ularni tasdiqlovchi hujjatlarni to'liq nusxasini o’zingizda (ham) saqlang.
34. QANDAY QILIB XALQARO FEDERATSIYA VA/YOKI ITA NING TERAPEVTIK ISTISNOLAR KOMISSIYASIGA SPORTCHIGA MILLIY ANITIDOPING AGENTLIGI TOMONIDAN BERILGAN TI RUXSATNOMASINI TAN OLISHLARINI SO'RAB MUROJAAT QILISHI MUMKIN?
Sportchiga Milliy antidoping agentligi tomonidan berilgan TI ruxsatnomasini tan olish haqidagi so'rovi ITA TIKga yozma ravishda sportchining ADAMS tizimidagi TI ma’lumoti raqamini keltirgan holda yuborilishi kerak.
TI ruxsatnomasini tan olish haqidagi ITA TIKga yuborilgan so'rovingiz haqidagi dalilning to'liq nusxasini sportchi o’zida saqlashi kerak.
35. MEN TI ARIZAM QANOATLANTIRILGANI HAQIDAGI YOHUD TAN OLISH UCHUN YUBORGAN TALABIM QARORINI QACHON OLAMAN?
Barcha vakolatli organlar, O’zbekiston Milliy antidoping agentligi, xalqaro federatsiya yoki ITA TIK qarorini iloji boricha tezroq va odatda TI ruxsatnomasi bo’yicha to'liq ariza yoki tan olish to’g’risidagi arizani istisno holatlardan tashqari, olingan kundan boshlab 21 kun ichida qaror qabul qilishi kerak.
36. TI RUXSATNOMAMNI YANGILASHIM UCHUN NIMA QILISHIM KERAK?
Har bir TI ruxsatnomasi ma'lum bir muddatga berilib, oxirida u avtomatik ravishda tugallanadi. Agar siz taqiqlangan modda yoki usuldan foydalanishni davom ettirishingiz kerak bo'lsa, joriy muddat tugashidan oldin yangilangan tibbiy ma'lumotlarga ega bo'lgan TI ruxsatnomasi uchun yangi ariza topshirishingiz kerak, shunda qaror qabul qilish uchun yetarli vaqt bo'ladi.
Muhim eslatma:
Taqiqlangan modda yoki usulning mavjudligi (ma’lumotlar to’plashdan keyin), foydalanish, egalik qilish yoki qo’llash TI arizasining shartlariga muvofiq kelishi kerak. Shuning uchun, agar siz dori moddasidan foydalanishda, dori moddasining miqdori, uning iste’mol qilish vaqti, dori moddasining qabul qilish usuli yoki muddati o’zgarsa, O’zMADA va/yoki ITA terapevtik istisnolar komissiyasi (TIK) bilan bog'lanishingiz kerak, sababi sizdan yangi TI ruxsatnomasi uchun ariza berish talab qilinishi mumkin. Ba'zi moddalar va dozalar, masalan, insulin, ko’pincha davolanish paytida tez-tez o'zgartiriladi va bu mumkin bo'lgan tebranishlar davolovchi shifokor tomonidan TI ruxsatnomasi ilovasida qayd etilishi kerak va bu odatda O’zMADA va/yoki ITA TIK tomonidan qabul qilinadi.
37. AGAR MENING TI ARIZAM MILLIY ANTIDOPING AGENTLIGI TIK TOMONIDAN RAD ETILSA NIMA BO'LADI?
TI uchun topshirilgan arizani rad etish to'g'risidagi qaror uni yozma tushuntirishni ham o'z ichiga oladi. Agar sizga tushunarsiz bo'lsa, TI arizangiz nima uchun rad etilganini aniq tushunish uchun O’zMADA TIK bilan bog'laning. Ba'zida muhim ma'lumot, diagnostika tekshiruvi, laboratoriya natijalari yetishmayotgan va hokazo bo'lishi mumkin. Bunday holda, siz O’zMADA TIKga qayta murojaat qilishingiz kerak.
Siz O’zMADA TIK qarori to'g'risida xabar berilgandan keyin 21 kundan kechiktirmay, masalani qayta ko'rib chiqish uchun O’zMADAga yuborishingiz mumkin. Siz O’zMADA TIKga taqdim etgan va TI ruxsatnomasini rad etish to'g'risidagi qarorga asoslangan ma'lumotlarni xavfsiz tue@uznada.uz elektron pochta manzili orqali yoki rad etish qarorida ko’rsatilgan boshqa xavfsiz usul orqali yuborishingiz kerak.
So'rovni so'rash yoki ko'rib chiqishga yuborish uchun elektron pochta manzili: tue@uznada.uz 
Shuni ta'kidlash kerakki, O’zMADA ko'rib chiqish so'rovini davom ettirishga majbur emas. Bunday holda, siz Sport vazirligi huzuridagi Apellyatsiya komissiyasiga murojaat qilishingiz mumkin.
38. AGAR MENING TI ARIZAM ITA TIK TOMONIDAN RAD ETILSA NIMA BO'LADI? (XALQARO DARAJADAGI SPORTCHILAR UCHUN)
TI uchun topshirilgan arizani rad etish to'g'risidagi qaror uni yozma tushuntirishni ham o'z ichiga oladi. Agar sizga tushunarsiz bo'lsa, TI arizangiz nima uchun rad etilganini aniq tushunish uchun ITA TIK bilan bog'laning. Ba'zida muhim ma'lumot, diagnostika tekshiruvi, laboratoriya natijalari yetishmayotgan va hokazo bo'lishi mumkin. Bunday holda, siz ITA TIKga qayta murojaat qilishingiz kerak.
Siz yoki sizning milliy antidoping agentligingiz ITA TIK qarori to'g'risida xabar berilgandan keyin 21 kundan kechiktirmay, masalani qayta ko'rib chiqish uchun WADAga yuborishingiz mumkin. Siz ITA TIKga taqdim etgan va TI ruxsatnomasini rad etish to'g'risidagi qarorga asoslangan ma'lumotlarni xavfsiz onlayn usul orqali yoki ro'yxatdan o'tgan pochta orqali quyidagi manzilga yuborishingiz kerak:
WADA Medical Department
World Anti-Doping Agency
Stock Exchange Tower
800 Place Victoria (Suite 1700)
P.O. Box 120
Montreal (Quebec) H4Z 1B7
Canada
So'rovni so'rash yoki ko'rib chiqishga yuborish uchun elektron pochta manzili: medical@wada-ama.org 
Shuni ta'kidlash kerakki, WADA ko'rib chiqish so'rovini davom ettirishga majbur emas. Bunday holda, siz Sport arbitraj sudiga (CAS) murojaat qilishingiz mumkin.
39. AGAR MILLIY ANTI DOPING AGENTLIGI TOMONIDAN BERILGAN TI RUXSATNOMASI XALQARO FEDERATSIYA VA/YOKI ITA TIK TOMONIDAN TAN OLINMASA NIMA BO'LADI?
Siz yoki sizning Milliy antidoping agentligingiz qaror qabul qilingan kundan boshlab 21 kun ichida ushbu qarorni qayta ko'rib chiqish uchun WADAga murojaat qilishlaring mumkin. Ko’rib chiqish uchun so'rovni quyidagi pochta manziliga yuborish lozim: medical@wada-ama.org. Shu bilan birga, siz quydagi manzilga xat orqali ham yuborishingiz mumkin:
WADA Medical Department
World Anti-Doping Agency
Stock Exchange Tower
800 Place Victoria (Suite 1700)
P.O. Box 120
Montreal (Quebec) H4Z 1B7
Canada
WADAga ham Milliy aniti doping agentligiga taqdim etgan ma'lumotlaringizni topshirishingiz kerak. Hujjatlarni ro'yxatdan o'tgan pochta orqali yuborolmasangiz, xavfsiz onlayn usuldan foydalaning.
WADA qarorigacha, sizning milliy antidoping agentligingiz tomonidan tasdiqlangan TI ruxsatnomangiz faqat milliy darajadagi musobaqalar va musobaqadan tashqari sinovlar uchun amal qiladi.
Agar masala WADAga ko'rib chiqish uchun yuborilmagan bo'lsa, milliy antidoping agentligi sizga berilgan asl TI ruxsatnomasi milliy darajadagi musobaqa va musobaqadan tashqari testlar uchun amal qilishi kerakligini aniqlashi kerak.
40. MENING TIBBIY MA'LUMOTLARIM MAXFIY SAQLANADIMI?
TI arizasida mavjud bo'lgan barcha ma'lumotlar, shu jumladan qo'llab-quvvatlovchi tibbiy ma'lumotlar va sizning TI ruxsatnoma so'rovingizni baholash bilan bog'liq har qanday boshqa ma'lumotlar qat'iy maxfiy saqlanadi va ADAMS TI ruxsatnomasi va TI ruxsatnomasi anketasida mavjud bo'lgan sportchining Deklaratsiyasiga muvofiq ko’rib chiqiladi. O’zMADA va/yoki ITA TIKning barcha a'zolari hamda sizning TI ruxsati uchun yuborgan so'rovingiz va tegishli ma'lumotlarni boshqa vakolatli oluvchilari (sportchining deklaratsiyasida ko'rsatilganidek) professional yoki shartnomaviy maxfiylik majburiyatiga ega.
Iltimos, sportchining Deklaratsiyasi shartlarini diqqat bilan ko'rib chiqing. Xususan, shuni esda tutingki, agar siz O’zMADA va/yoki ITA TIKning sportchi deklaratsiyasiga muvofiq TI ruxsatnomasi bilan bog'liq ma'lumotlarni olish uchun huquqini bekor qilmoqchi bo’lsangiz, sizning TI bo’yicha arizangiz tasdiqlanmasdan (yoki tan olinmasdan) qaytarib olingan deb hisoblanadi.
Sizning TI so'roviga oid ma'lumotlaringiz O’zMADA va/yoki ITA TIK va boshqa vakolatli oluvchilar tomonidan Maxfiylik va shaxsiy ma'lumotlarni himoya qilish bo'yicha xalqaro standartga muvofiq, sportchining deklaratsiyasida ko'rsatilgan maqsadlar uchun zarur bo'lgan vaqtdan ko'p bo’lmagan vaqt davomida saqlanib qoladi.
